Toshkent xalqaro kinofestivalining tantanali yopilish marosimi bo`lib o`tdi

28 sentyabrdan start olgan  “Ipak yo`li durdonasi” Toshkent xalqaro kinofestivalining tantanali yopilish marosimi bo`lib o`tdi.  
Mazkur marosim poytaxtdagi yangi ochilgan “Renessans holl” kinokonsert zalida tashkil etildi.  
Marosim avvalida kinofestival tadbirlari, ijodiy uchrashuvlar, katta premeralar, xorijiy delegasiyalarning kutib olingani va viloyatlar bo`ylab safarlar jamlangan rolik taqdim kilindi.    
Marosimda “Kino 5 kunda” tanlovi g`oliblari taqdirlandi. Jumladan, tanlovda eng yaxshi deb topilgan “Ipak yo`lida” qisqa metrajli filmi uchun yosh rejissyor Sherzod Nazarovga “Gran pri” mukofoti topshirildi.
Toshkent xalqaro kinofestivalida “Eng yaxshi erkak roli uchun” Tursunboy Pirjonov, “Eng yaxshi ayol roli uchun” Madina Mahmudova va boshqa nominasiyalar bo`yicha g`oliblar taqdirlanishdi.
Shuningdek, “Dunyo yoshlari kinosi Yangi O`zbekistonda” ko`rik-tanlovi g`oliblari ham aniqlandi. Sahnada ularga “Ipak yo`li durdonasi” Toshkent xalqaro kinofestivalining maxsus statuetkasi va esdalik sovg`alari topshirildi.  
Mehmonlarga taniqli xorijiy va o`zbek estrada yulduzlari tomonidan shou-konsert taqdim etildi.